
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

220. Ίδρυση Υποδιευθύνσεων Ασφαλείας και Τμημά¬ 
των Δίωξης Ναρκωτικών στις Αστυνομικές Διευ¬ 
θύνσεις Ακαρνανίας, Ηλείας, Μεσσηνίας και Μα¬ 
γνησίας. 1 

ΣΥΜΒΑΣΕΙΣ 

Σύμβαση παράτασης ισχύος της σύμβασης για εγκα¬ 
τάσταση Πρακτόρων της Τράπεζας της Ελλάδος 
στις Δημόσιες Οικονομικές Υπηρεσίες. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 220 
Ίδρυση Υποδιευθύνσεων Ασφαλείας και Τμημάτων Δίω¬ 
ξης Ναρκωτικών στις Αστυνομικές Διευθύνσεις Ακαρ¬ 
νανίας, Ηλείας, Μεσσηνίας και Μαγνησίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφιο α', β' και 
στ'του Ν. 1481/1984 "Οργανισμός Υπουργείου Δημόσιας 
Τάξης" (Α'-152), όπως το άρθρο αυτό αντικαταστάθηκε με 
το άρθρο 1 παρ. 1 του Ν. 1590/1986 (Α'-49). 

2. Τις διατάξεις των άρθρων Μπαρ. 7 και 28 παρ. 1 του 
Ν. 2800/2000 "Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α'- 41). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 παρ. 2ατου Ν. 2469/1997 
(Α'- 38). 

4. Τις διατάξειςτου άρθρου 22παρ. 3του Ν. 2362/1995 
"Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις" (Α'- 247). 

5. Τις διατάξειςτου Π.Δ. 82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 


και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α'- 
36). 

6. Τις διατάξεις της 7004/3/31 από 29-10-2001 απόφα¬ 
σης του Πρωθυπουργού και του Υπουργού Δημόσιας Τά¬ 
ξης "Ανάθεση αρμοδιοτήτων στον Υφυπουργό Δημόσιας 
Τάξης" (Β'-1477). 

7. Τις διατάξεις της 1100383/1330/Α0006 από 31-10- 

2001 απόφασης του Πρωθυπουργού και του Υπουργού 
Οικονομικών "Καθορισμός αρμοδιοτήτων των Υφυπουρ¬ 
γών Οικονομικών" (Β'-1485). 

8. Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (Α'-57). 

9. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του Κρατικού 
Προϋπολογισμού ύψους 139.500 ΕΥΡΩ περίπου για το 
έτος 2002 και 182.200 ΕΥΡΩ περίπου για το 2003 και για 
καθένα από τα επόμενα έτη. Η εν λόγω δαπάνη για το έτος 

2002 θα αντιμετωπιστεί από τις πιστώσεις του Π/Υ ΚΑΕ: 
0721,0823,0824,0831,0832,0851,0861,0864,0869,0899,1 
111,1141,1211,1212,1231,1311,1312,1319,1321,1322,13 
24,1329,1511,1512,1693,1641,1699,1711,1713,1723 και 
1725 του Υπουργείου Δημόσιας Τάξης (Ειδ. Φ. 43-110 Ελ¬ 
ληνική Αστυνομία), ενώ για το έτος 2003 και επόμενα από 
τις πιστώσεις που θα προβλέπονται στα αντίστοιχα σχέ¬ 
δια Π/Υ εξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" και 
θα αντιμετωπίζονται από τις πιστώσεις που θα εγκρίνο- 
νται σ’ αυτούς, για το σκοπό αυτό. 

10. Την υπ' αριθμ. 368/2002 Γνωμοδότηση του Συμβου¬ 
λίου της Επικράτειας, ύστερα από πρόταση των Υφυ¬ 
πουργών Οικονομίας και Οικονομικών και Δημόσιας Τά¬ 
ξης, αποφασίζουμε: 

Άρθρο 1. 

Σύσταση Υπηρεσιών. 

1. Σε κάθε μία από τις Αστυνομικές Διευθύνσεις Ακαρ¬ 
νανίας, Ηλείας, Μεσσηνίας και Μαγνησίας συνιστάται και 
λειτουργεί Υποδιεύθυνση Ασφαλείας με έδρα εκείνη της 
αντίστοιχης Αστυνομικής Διεύθυνσης, στην οποία και 
υπάγεται διοικητικά. 

2. Στην έδρα κάθε Υποδιεύθυνσης Ασφαλείας της προη- 
γουμένης παραγράφου, συνιστάται Τμήμα Δίωξης Ναρ¬ 
κωτικών, υπαγόμενο διοικητικά σ' αυτήν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2. 

Διάρθρωση - Αρμοδιότητες Υπηρεσιών. 

1. Οι Υποδιευθύνσεις Ασφαλείας του προηγουμένου άρ¬ 
θρου είναι ισότιμες με Υποδιευθύνσεις Αστυνομίας. Για 
την εσωτερική τους διάρθρωση και τις αρμοδιότητες τους 
εφαρμόζονται οι διατάξεις του άρθρου 2 παρ. 1 εδάφ. α', 
β', γ' και ε', 2,3,4 και 6του Π.Δ. 291/1991 (Α'-103). 

2. Τα Τμήματα Δίωξης Ναρκωτικών του προηγουμένου 
άρθρου είναι ισότιμα με Αστυνομικά Τ μήματα. Γ ια την εσω¬ 
τερική τους διάρθρωση και τις αρμοδιότητές τους εφαρ¬ 
μόζονται οι διατάξεις του άρθρου 5 του Π .Δ. 291 /1991. 

Άρθρο 3. 

Καθήκοντα - Αρμοδιότητες οργάνων. 

1. Για τα θέματα που αφορούν τις αρμοδιότητες και τα 
καθήκοντα των διευθυντών των Υποδιευθύνσεων Ασφα¬ 
λείας του άρθρου 1 εφαρμόζονται οι διατάξεις του άρ¬ 
θρου 3 του Π.Δ. 291/1991. Οι διευθυντές των Υπηρεσιών 
αυτών φέρουν το βαθμό του Αστυνομικού Διευθυντή ή 
Αστυνομικού Υποδιευθυντή. 

2. Γ ια τα θέματα που αφορούν τις αρμοδιότητες και τα 
καθήκοντα των διοικητώντων Τμημάτων Δίωξης Ναρκωτι¬ 
κών του άρθρου 1 εφαρμόζονται οι διατάξεις του άρθρου 
6 του Π.Δ. 291/1991. Ως διοικητές των Τμημάτων αυτών 
τοποθετούνται Αστυνόμοι Α' ή κατώτεροι αξιωματικοί. 

3. Οι αμέσως επόμενοι κατά βαθμό ή κατ' αρχαιότητα 
των διευθυντών των Υποδιευθύνσεων Ασφαλείας και των 
διοικητώντων Τμημάτων Δίωξης Ναρκωτικών υπηρετού- 
ντες στις Υποδιευθύνσεις Ασφαλείας και στα Τμήματα 
Δίωξης Ναρκωτικών ονομάζονται Υποδιευθυντές και Υπο¬ 
διοικητές αντιστοίχως. 

Άρθρο 4. 

Κατάργηση Υπηρεσιών. 

Τα Τμήματα Ασφαλείας, Αγρίνιου της Αστυνομικής Δι¬ 
εύθυνσης Ακαρνανίας, Πύργου της Αστυνομικής Διεύ¬ 
θυνσης Ηλείας, Καλαμάτας της Αστυνομικής Διεύθυνσης 
Μεσσηνίας και Βόλου της Αστυνομικής Διεύθυνσης Μα¬ 
γνησίας, καταργούνται. 

Άρθρο 5. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Αυγούστου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΜΑΛΕΣΙΟΣ 


Σ ΥΜΒΑΣΕΙ Σ 

( 2 ) 

Σύμβαση παράτασης ισχύος της σύμβασης για εγκατά¬ 
σταση Πρακτόρων της Τράπεζας της Ελλάδος στις 
Δημόσιες Οικονομικές Υπηρεσίες. 

Στην Αθήνα σήμερα την 19η Αυγούστου 2002 μεταξύ 
του Ελληνικού Δημοσίου, που εκπροσωπείται από τον 
Υφυπουργό Οικονομίας και Οικονομικών Γεώργιο Δ. 
Φλωρίδη και της Τράπεζας της Ελλάδος, που εκπρο¬ 
σωπείται από τον Διοικητή της Κ.Νικόλαο X. Γκαργκά- 
να δυνάμει της από 27.03.2002 (Συν.3) σχετικής απο- 
φάσεωςτου Γενικού της Συμβουλίου, συνεφωνήθησαν 
τα ακόλουθα σε εκτέλεση του άρθρου 14 του Ν. 
4953/193.1. 

Άρθρο 1 

Η ισχύς της από 03.07.1931 συμβάσεως μεταξύ του 
Ελληνικού Δημοσίου και της Τραπέζης της Ελλάδος 
περί συγκεντρώσεως παράτη Τραπέζη της Ελλάδος των 
εισπράξεων και πληρωμών του Δημοσίου εις όσας περι¬ 
φέρειας δεν λειτουργούν Υποκαταστήματα ή Πρακτο¬ 
ρεία της Τραπέζης ταύτης», (ΦΕΚ 321/15.09.31), η 
οποία, αλληλοδιαδόχως παραταθείσα δυνάμει των από 
23 Ιουνίου 1941 (ΦΕΚ 218/30.06.41), 12 Ιουλίου 1951 
(ΦΕΚ 219/04.08.51), 15 Δεκεμβρίου 1961 (ΦΕΚ 11/ 
24.01.62), 11 Ιουνίου 1971 (ΦΕΚ 119/15.06.71), 30 Ιουνί¬ 
ου 1981 (ΦΕΚ 186Α/15.07.81), από 2 Οκτωβρίου 1992 
(ΦΕΚ 168/15.10.92), από 3 Μάίου 1993 (ΦΕΚ 72Α/ 
20.05.93), από 26 Ιανουάριου 1994 (ΦΕΚ53Α/11.04.94), 
από 18 Ιανουάριου 1995 (ΦΕΚ 23Α/07.02.95), από 10 
Απριλίου 1996 (ΦΕΚ 74Α/30.04.96), από 26 Φεβρουάρι¬ 
ου 1998 (ΦΕΚ 44Α/10.03.98) και από 31 Μαρτίου 2000 
(ΦΕΚ 108Α/ 06.04.2000) νεωτέρων τοιούτων, έληξε την 
31 Δεκεμβρίου 2001, παρατείνεται μέχρι 31.12.2002, 
της παρατάσεως αρχομένης από της λήξεως 
(31.12.2001) της τελευταίας ως άνω από 31 Μαρτίου 
2000 συμβάσεως. 

Άρθρο 2 

Η παρούσα σύμβαση, που υπογράφεται ως κατωτέρω, 
συντάχτηκε σε δύο πρωτότυπα και καθένα από τα συμ¬ 
βαλλόμενα μέρη πήρε από ένα, θέλει δε δημοσιευθεί στην 
Εφημερίδα της Κυβερνήσεως. 

Γ ια το Ελληνικό Δη μόσιο Για τη ν Τ ράπεζα της Ελλάδος 

ο ΥΦΥΠΟΥΡΓΟΣ Ο ΔΙΟΙΚΗΤΗΣ 

ΓΕΩΡΓΙΟΣ Δ. ΦΛΩΡΙΔΗΣ ΝΙΚΟΛΑΟΣ X. ΓΚΑΡΓΚΑΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




